Zásahy hliadok MsP v 51. týždni 
	V týždni od 20. decembra do 26. decembra 2010 preverovali hliadky mestskej polície v hlavnom meste 1004 udalostí. Medzi nimi bolo aj 202 takých, ktoré po overení hliadkami priamo na mieste sa ukázali ako neopodstatnené.
	K opodstatneným prípadom však možno zaradiť zistené a riešené priestupky v oblasti bezpečnosti a plynulosti v cestnej premávke a tých bolo 603. Na miestach vyhradených pre zdravotne postihnutých občanov bez oprávnenia stáť na nich zaparkovalo svoje vozidlá sedem motoristov.
	V oblasti porušení pravidiel verejného poriadku riešili počas týždňa hliadky mestskej polície 18 priestupkov a štyri prípady sa týkali rušenia nočného pokoja. Majitelia psov nerešpektovaním zákona, ktorým sa upravujú niektoré podmienky držania psov, prípadne príslušných všeobecne záväzných nariadení tieto porušili 20 krát.
	Čistota a priadok na verejných priestranstvách bola ľahostajná pre 33 priestupcov a neporiadok okolo kontajnerových stojísk bol zistený 5 krát. Rovnaký počet zistení sa týkal aj nedodržania stanovených prevádzkových hodín.
	Pravidlá ambulantného predaja a trhového poriadku nerešpektovalo 13 predávajúcich. Napriek zákazu konzumácie alkoholických nápojov na verejných priestranstvách si tieto doprialo 24 konzumentov. Hliadky riešili aj dva prípady súvisiace s ponúkaním a dožadovaním sa sexuálnych služieb na verejných priestranstvách. Prípady obťažovania okoloidúcich žobrákmi sa vyskytli 8 krát. Fajčiari zásahy mestských policajtov doplnili o 25 nových zistení. Zákon na ochranu nefajčiarov totiž porušili tým, že svojho zlozvyku sa nevedeli vzdať ani na zastávkach mestskej hromadnej dopravy.
	Najviac priestupkov zistili a riešili hliadky mestskej polície na Saratovskej ulici a to 34. Blokovacie zariadenie si na svojich vozidlách našlo 322 vodičov a 64 motoristov si po odtiahnuté vozidlá muselo zájsť do areálov príslušných odťahovacích služieb.